jkorsvik/nowiki_second_scrape_merged huggingface dataset:
Frank Huntington Stack

Frank Huntington Stack (født 1937 i Houston, Texas), også kjent under pseudonymet «Foolbert Sturgeon», er en amerikansk undergrunnstegner. Ettersom han jobbet i det amerikanske bibelbeltet benyttet Stack seg av dekknavnet «Foolbert Sturgeon» da han i 1962 utga det som har blitt karakterisert som det aller første undergrunnstegneserien, den satiriske, politisk radikale og eventuelt blasfemiske The Adventures of Jesus (Jesus' eventyr). Denne ble fulgt opp med New Adventures of Jesus (Jesus' nye eventyr) i 1969. Utdrag fra disse har i Norge blitt trykket av Gateavisa.
Stack er utdannet fra Universitetet i Texas i Austin med graden BFA (Bachelor of Fine Arts) i 1959. Han studerte også ved Kunstinstituttet i Chicago og fikk sin Master of Art ved Universitetet i Wyoming. Han hadde videre studier ved Académie de la Grande Chaumière i Paris. Som professor i kunst ved Columbia University har han forelest i oljemaling, akvarellmaling, tegning, anatomi, etsing og radering, litografi, og faktisk også tegneseriekunst.Han har mottatt flere akademiske priser, og er blitt inkludert i Who's Who in American Art og Who's Who in America. Han har mottatt flere forskningsstipender som har gitt ham muligheten til å studere i New Mexico og Paris. Han har stilt ut arbeider i USA, Frankrike, Italia, Polen, Sør-Korea, Sveits og i Tyrkia.Innenfor tegneserier, som han internasjonalt er mest kjent for, har han skrevet artikler for bransjetidsskriftet The Comics Journal, og bidratt med tegneserier for blader som Zero Zero, Hydrogen Bomb Funnies, Radical America Komiks, Blab!, Snarf og i antologiene til Rip Off Comix.
En venn av Frank Stack, den samtidige Gilbert Shelton fra Texas, også en av de aller første amerikanske undergrunnstegnerne ved siden av Robert Crumb, har uttalt at han anser Foolbert Sturgeons Jesus-tegneserie som den aller første. Kravet står og faller på definisjonen av en undergrunnstegneserie. Jesus' eventyr besto av en fanzine på 14 sider som var fotostatkopiert og sirkulerte blant en mindre gruppe venner og interesserte, og ble ikke solgt før lenge senere da den ble «offisielt» utgitt. Stacks status som en pioner i amerikansk undergrunn er dog ikke betvilt.
På 2000-tallet har Stack tilbrakt mye av sin tid i Frankrike som maler, og hvor han har vært sammen med sine gamle venner Gilbert Shelton, Robert Crumb og Peter Poplaski. En av hans senere utgivelser er illustrering av en usentimental tegneseriefortelling skrevet av Harvey Pekar, Our Cancer Year («Vår år med kreft»). Pekar døde av kreft i 2010.


== Tegneserieutgivelser ==
The Adventures of Jesus (1962)
The New Adventures of Jesus (1969)
Jesus Meets the Armed Services (1970)
Jesus Comics #3 med serien Jesus Joins the Academic Community (1972)
Feelgood Funnies (1972)
Dorman's Doggie (1990)
Naked Glory – the Erotic Art of Frank Stack
Our Cancer Year, skrevet av Harvey Pekar (1994)
The New Adventures of Jesus – The Second Coming (2007), samleutgivelse med kommentarer


== Referanser ==


== Eksterne lenker ==
(en) Frank Huntington Stack på Internet Movie Database
Ingemar Lindh

Ingemar Lindh (født 21. februar 1945 i Göteborg, død 26. juni 1997 på Malta) var en svensk teaterregissør og pedagog. 
Lindh var utdannet ved Stora Teaterns Ballettskola i Göteborg, ved National Academy of Ballett i Stockholm og ved Etienne Decroux' skole i Paris hvor han, etter to år som elev, ble assistenten til den store mesteren og skaperen av «le mime corporelle». I 1971 dannet han i Storhögen, Sverige, teaterkompaniet Institutet för Scenkonst der han jobbet som regissør, pedagog og mester inntil sin død. I 1995 var han med på å stifte utforskningsprogrammet xCHA («Questioning Human Creativity as Acting»), som pågikk ved universitetet i Malta. Ingemar Lindh døde under en kort pause på en dag han underviste sammen med sine kolleger ved Institutet för Scenkonst i en teaterworkshop.


== Eksterne lenker ==
Institutet för ScenkonstRelaterte til teaterkompanier
Studium Actoris, Norway
Grenland Friteater, Norway
Actör, Sweden
OutlawFields, Danmark
Theatre du Jour (B. Stanley), Washington D.C, USA
Strindheimtunnelen

Strindheimtunnelen er en veitunnel på Riksvei 706 øst i Trondheim. Den 2,5 km lange tunnelen går fra Møllenberg under Kuhaugen til Strindheim. Tunnelen ble påbegynt juni 2010 og hadde gjennomslag 30. oktober 2012. Den ble åpnet 24. juni 2014 av Erna Solberg og Ketil Solvik-Olsen. Strindheimtunnelen har to parallelle løp, med tilsammen fire kjørefelt. Forventet årsdøgntrafikk er mellom 20 000 og 25 000. Av den 2,5 km lange toløpstunnelen går ca. 2,1 km i fjell og 0,4 km i nedgravd betongtunnel gjennom kvikkleira under verneverdige hus på Møllenberg. Strandveiparken er bygd på taket av tunnelen på Møllenberg-sida.


== Se også ==
Veitunneler i Norge


== Referanser ==


== Eksterne lenker ==
Statens vegvesen: E6 øst, Strindheimtunnelen
NRK: Gjennomslag for Strindheimtunnelen
Bygg.no: Tunnelgjennomslag på Møllenberg Arkivert 6. november 2012 hos Wayback Machine.
NGI
AC Oulu

AC Oulu er en finsk fotballklubb basert i Uleåborg (finsk: Oulu). Klubben spiller for øyeblikket i Veikkausliiga, som er landets nest høyeste divisjon, etter å ha rykket opp direkte fra Ykkönen høsten 2009.
Klubben ble grunnlagt i 2002 og spiller sine hjemmekamper på Castrén. Klubbens nåværende trener (per juli 2010) er Juha Malinen.


== Sesonger ==


== Kjente spillere med tilknytning til klubben ==


== Referanser ==


== Eksterne lenker ==
Acoulu.fi – Klubbens offisielle nettsider
Jiang Tingxi

Jiang Tingxi (tradisjonell kinesisk: 蔣廷錫, forenklet kinesisk: 蒋廷锡, pinyin: Jiǎng Tíngxí, født 1669 i Changshu i provinsen Jiangsu i Kina, død 1732) var en kinesisk maler og en av redaktørene av encyklopedien Gujin tushu jicheng (Komplett samling av gamle og moderne skrifter og kart).
Jiang Tingxi var også kjent under navnene Nansha, Qingtong Jushi, Qiujun, Xi Gu, Yangsun og Youjun.
Encyklopedien Gujin tushu jicheng på 5020 bind ble utgitt i 1726 og ble sammenstilt unsder ledelse av Chen Menglei og Jiang Tingxi i Kangxi-keiserens og Yongzheng-keiserens regjeringsperioder under Qing-dynastiet.
Som hoffmaler og storsekretær ved det keiserlige hoff i Kyoto benyttet Jiang seg av et bredt spenn av kunststiler og konsentrerte seg særlig med maleri av fugler og blomster. Jiang Tingxi var også bevandret innen kalligrafien.


== Referanser ==


== Litteratur ==
Barnhart, R. M. et al. Three thousand years of Chinese painting. New Haven, Yale University Press. 1997. ISBN 0-300-07013-6
Fairbank, J.K. and S.Y. Teng. "On the Ch'ing Tributary System," Harvard Journal of Asiatic Studies (Volume 6, Number 2, 1941): 135–246.
Nie, Chongzheng, "Jiang Tingxi". Encyclopedia of China, 1st ed.
Lucas Till

Lucas Daniel Till (født 10. august 1990) er en amerikansk skuespiller.
Till er mest kjent for å ha spilt den romantiske interessen til Hannah Montana i Hannah Montana: The Movie (2009), samt å spille en viktig birolle i X-Men: First Class (2011). Han har også dukket opp i filmer som Walk the Line (2005), The Spy Next Door (2010) og Battle Los Angeles (2011).
I 2016 fikk han rollen som Angus MacGyver i CBS-TV-serien MacGyver, som er en «reboot» av serien.


== Filmografi ==


== Referanser ==


== Eksterne lenker ==
(en) Lucas Till – kategori av bilder, video eller lyd på Commons 
(en) Lucas Till på Internet Movie Database 
(sv) Lucas Till i Svensk Filmdatabas 
(da) Lucas Till på Filmdatabasen 
(da) Lucas Till på Scope 
(fr) Lucas Till på Allociné 
(en) Lucas Till på AllMovie 
(en) Lucas Till hos Rotten Tomatoes 
(en) Lucas Till hos The Movie Database 
Lucas Till Offisiell MySpace
GBOB

The Global Battle Of the Bands (GBOB) er et internasjonalt konsept der band og musikkgrupper fra en rekke land kjemper om å vinne verdensfinalen i London. GBOB ble grunnlagt av nordmannen Tore Lande i 2004 og er en fortsettelse av Trøndersk Mesterskap i Rock og senere NM i Rock, som Tore Lande drev i en rekke år.
Rundt 30 land arrangerer lokale, regionale og nasjonale finaler, før de velger en vinner, som representerer deres land under verdensfinalen i desember hvert år. Nye land legges til når arrangører melder sin interesse og blir godkjent, som deres lands nasjonale «GBOB-director».
GBOB har to grunnleggende regler. All musikk må være original skrevet av eller for bandet og den må fremføres i sin helhet «live». Hvert bandmedlem betaler en registreringsavgift på tilsvarende 15 britiske pund. GBOB betaler reise og opphold, for deltakende band under verdensfinalen.
Alle former for musikk er velkommen til å delta, men konkurransen har vært mest preget av rockeband og finalen holdes hvert år i et lokale tilnærmet «Rockefeller-stil».


== Historikk ==


=== Sesong 1 (2004) ===
I den første sesongen i 2004 vant bandet «Second» fra Spania. Det var 16 deltakende nasjoner.


=== Sesong 2 (2005) ===
I den andre sesongen i 2005 var det tre gutter fra Irland med bandet «Kopek» som tok med seg 100,000 dollar i prispenger.


=== Sesong 3 (2006) ===
Den tredje sesongen i 2006 vant USA med rap/rock bandet «Heavy Mojo». 25 nasjoner deltok.


=== Sesong 4 (2007) ===
Den fjerde sesongen i 2007 gikk seieren til Færøyene og guttene i «Boys in a Band».


=== Sesong 5 (2008) ===
Den femte sesongen i 2008 ble det hjemmeseier, da det engelske bandet «Floors and Walls» vant. 27 nasjoner deltok, og Verdensfinalen måtte arrangeres over to dager.


=== Sesong 6 (2009) ===
Den sjette sesongen. Verdensfinalen ble utsatt og arrangert i 27. april 2010 på «The Scala» i London. Kina vant med bandet «Rustic», mens Norge, representert av bandet "Explicit Licks", gjorde sin beste plassering så langt med en 3.-plass. Foran denne finalen ble førstepremien endret fra å være 100,000 dollar til å bli en utrustningspakke for band verdt 100,000 dollar.
Disse landene deltok; Ukraina, Romania, Nepal, Serbia, Norge, Kina, Nederland, Island, England, Japan, Canada, Montenegro, Malaysia, Australia, Italia, Belgia, Tyskland, Israel og Kasakhstan.


== Eksterne lenker ==
Offisielt nettsted
Alice Blue Gown

«Alice Blue Gown» er en amerikansk populærmusikksang med melodi av Henry Tierney og tekst av Joseph McCartney. Denne hiten var inspirert av signaturkjolen til Theodore Roosevelts datter, Alice Roosevelt Longworth.
Sangen hadde sin premiere i Broadway-musikalen Irene i 1919, hvor den ble fremført av rollefiguren Irene O'Day. Irene O'Day ble i originaloppsetningen spilt av Edith Day.Musikalen ble filmatisert i 1940 med Anna Neagle og Ray Milland i hovedrollene. «Alice Blue Gown» ble spilt på veldedighetsballet og sunget av Neagle. Videre ble den spilt på et show og sunget av Martha Tilton. Sangen ble også sunget av the Dandridge Sisters i en sketsj i showet. Den ble danset til av Hattie Noel og The Rockettes i en sketsj i showet.Den finnes også i rock and roll-versjoner med svenske Rock-Lenne & His Falcons og Bob Ellis. Den første ble utgitt på EP-platen Knäppupp KNEP 102 i 1959.


== Norsk versjon ==
Den norske tittelen er «Alice's blå kjole».


=== Innspilling ===
Grethe Ahlberg. Innspilt på den akustiske 78-platen Odeon A 147432 i 1923.


== Referanser ==
Faris Efendic

Faris Efendic (født 20. februar 1983) er en bosnisk fotballspiller som spilte for Alta IF i 2010 og 2011. 


== Eksterne lenker ==
(en) Faris Efendic – Transfermarkt
Markus Rolandsen

Markus Helfjord Rolandsen (født 14. juli 1990) er en norsk fotballspiller som spiller for Lofoten. Rolandsen kom til Alta i 2010. Han har tidligere spilt for FK Lofoten, Alta, Raufoss, Finnsnes og Leknes.


== Eksterne lenker ==
(en) Markus Rolandsen – Transfermarkt
Vinterstøing

Vinterstøing er en utgytt laks (Salmo salar) som har overvintret i elva etter høstens gyting.
Vinterstøingen gjennomgår en smoltifiseringsprosess om våren for å tåle tilbakevandringen til havet og møtet med saltvann. Den tilbringer så ett eller flere år i havet før den igjen foretar en ny gytevandring tilbake til elva.
Vinterstøingen egner seg ikke som matfisk og den er også fredet under laksefisket i samtlige lakseelver.
Mohrenstraße undergrunnsstasjon

Mohrenstraße undergrunnsstasjon er en stasjon på Berlins undergrunnsbanenettverk, tilhørende U2. Den ligger i distriktet Mitte. Det er en underjordisk stasjon med to spor og midtplattform. 


== Beliggenhet ==

Stasjonene befinner seg i den vestlige enden av Mohrenstraße, som går i øst-vest-retning. Den vestlige inngangen åpner seg mot den nord-syd-gående Wilhelmstraße.
Stasjonen ligger noen få hundre meter fra Potsdamer Platz og den strekning Berlinmuren en gang gikk. Etter den tyske gjenforeningen har stasjonen igjen fått en sentral posisjon etter å ha vært perifer i årtier. Den er – sett i relasjon til Potsdamer Platz- den nest siste stasjon i den østlige delen av Berlin. I dag ligger følgende bygg og plasser i nærheten av stasjonen:  

Forskjellige adminstrasjonsbygg, (blant annet landsdelsforsamlingene til Thüringen og Hamburg),
Diverse ministerier, som Bundesministerium für Arbeit und Soziales, Bundesministerium für Gesundheit og Bundesministerium der Finanzen,
Tsjekkias og Nord-Koreas ambassader
Museum für Kommunikation.
Mali under Sommer-OL 2000

Mali under Sommer-OL 2000. Fem sportsutøvere, tre menn og to kvinner fra Mali deltok i to sporter, friidrett og judo under Sommer-OL 2000 i Sydney. Det var niende gangen som Mali deltok i et OL, de vant ikke noen medalje.


== Medaljer ==


== Eksterne lenker ==
Resultater og profilside Arkivert 17. desember 2012 hos Wayback Machine. på sports-reference.com
Mali under Sommer-OL 2004

Mali under Sommer-OL 2004. Tjueseks sportsutøvere, tjuefire menn og to kvinner fra Mali deltok i fire sporter, friidrett, judo, svømming og fotball under Sommer-OL 2004 i Athen. Det var tiende gangen som Mali deltok i et OL, de vant ikke noen medalje.


== Medaljer ==


== Eksterne lenker ==
Resultater og profilside Arkivert 17. desember 2012 hos Wayback Machine. på sports-reference.com
Malta under Sommer-OL 2000

Malta under Sommer-OL 2000. Sju sportsutøvere, fem menn og to kvinner fra Malta deltok i fem sporter, skyting, judo, friidrett, seiling og svømming under Sommer-OL 2000 i Sydney. De vant ikke noen medalje.


== Medaljer ==


== Eksterne lenker ==
Resultater og profilside Arkivert 16. desember 2012 hos Wayback Machine. på sports-reference.com
Malta under Sommer-OL 2004

Malta under Sommer-OL 2004. Sju sportsutøvere, fire menn og tre kvinner fra Malta deltok i fem sporter, skyting, judo, friidrett, seiling og svømming under Sommer-OL 2004 i Athen. De vant ikke noen medalje.


== Medaljer ==


== Eksterne lenker ==
Resultater og profilside Arkivert 16. desember 2012 hos Wayback Machine. på sports-reference.com
Kirill av Turov

Kirill av Turov (hviterussisk: Кіры́ла Ту́раўскі, russisk: Кири́лл Ту́ровский; født ca. 1130, død ca. 1182) var biskop i den ortodokse kirke og ble helgenkåret. Han var en tidlig, og anerkjent, teolog fra Kievriket; og bodde i Turau, i dag sør i Hviterussland.Lite er kjent om hans liv; de beste kildene er konvensjonelle helgenbiografier fra ca 1250. Han skal ha kommet fra en velstående familie, og ha gått i kloster som ung mann. I klosteret ble hans teologiske evner verdsatt. Det er usikkert om han egentlig hadde en biskoptittel, eller om denne er tilskrevet ham av ettertiden, for å gi ham autoritet; det meste av hans forfatterskap er skrevet fra en abbeds ståsted, med munker som målgruppe.Hans evner som predikant var verdsatt. Preknene var høyretoriske, med innslag av dramatiserende dialog og bruk av metaforer. I én preken sammenlignes oppstandelsen med våren, og den smeltende snøen med Thomas' tvil som forsvinner.Hans Preken om nedtagelsen fra korset er oversatt til norsk i antologien Østkirken, 2002.


=== Litteratur ===
Franklin, Simon (1991). Sermons and Rhetoric of Kievan Rus'. Harvard Library of Early Ukrainian Literature. English Translations. V. Cambridge, MA: Distributed by Harvard University Press for the Ukrainian Research Institute of Harvard University. ISBN 9780916458416. 
Lunde, Ingunn (2001). Verbal Celebrations: Kirill of Turov’s Homiletic Rhetoric and its Byzantine Sources. Slavistische Veröffentlichungen. 86. Wiesbaden: Harrassowitz. ISBN 978-3-447-04358-8. 
Lunde, Ingunn (2000).  Ingunn Lunde, red. Kirill of Turov; Bishop, Preacher, Hymnographer. Slavica Bergensia. 2. Bergen: Department of Russian Studies, IKRR University of Bergen. ISBN 9788290249279. 


== Referanser ==
Vågen videregående skole

Vågen videregående skole er en videregående skole i Sandnes som åpnet til skolestart 2010. Skolen er plassert i Vågenbygget og er en sammenslåing av de to tidligere kreative skolene Forus og Lundehaugen. Skolen har rundt ca. 800 elevplasser og 160 ansatte og kjent for sin satsing på estetiske fag og samlokaliseringen med Sandnes kulturskole. Siden oppstarten har Bente Jelsa vært skolens rektor.


== Utdanningstilbud ==
Medier og kommunikasjon
Musikk, dans og drama
Studiespesialisering med formgivning
Kunst, design og arkitektur
Design og håndverk
Informasjonsteknologi og medieproduksjonKombinasjonen av fagområder som formgivning, mediefag og musikk, dans og drama gir skolen unike muligheter for tverrfaglig samarbeid og kompetanseutveksling. Sandnes Kulturskole, en av landets eldste og største kulturskoler ligger til skolen, hvor det arrangeres utstillinger, konserter og forestillinger i bygget. Sambruk av rom mellom videregående skole og kulturskolen sikrer effektiv utnyttelse av spesialrom. Skolen har en egen teknisk stab med kompetanse innenfor lys og lyd, medieteknikk og IKT som også samarbeider med kulturskolen. Vågenbygget har idrettshall i sambruk mellom Vågen vgs, Sandnes kommune og Sandnes turforening. Hallen har stor publikumskapasitet. Den er spesielt tilrettelagt for turnaktivitet, men blir også benyttet til andre idretter. 
Vågen vgs har gjennom årene vært vertskap for en rekke arrangementer, bla det årlige Nordsjørittet, UKM fylkesmønstring og i 2017, UKM landsmønstring.


== Kjente elever ==
Christian Roger Beharie (f. 1995), musiker under navnet Beharie


== Eksterne lenker ==
(no) Offisielt nettsted
Marokko under Sommer-OL 2000

Marokko under Sommer-OL 2000. 60 sportsutøvere, 51 menn og ni kvinner fra Marokko deltok i ni sporter under Sommer-OL 2000 i Sydney. Det var tiende gangen Marokko deltok i et OL. De kom på 58.-plass med en sølv- og fire bronsemedaljer.


== Medaljer ==


== Medaljevinnerne ==


== Eksterne lenker ==
OL-resultater på Sports-reference.com Arkivert 31. desember 2008 hos Wayback Machine.
Marokko under Sommer-OL 2004

Marokko under Sommer-OL 2004. 61 sportsutøvere, 53 menn og åtte kvinner fra Marokko deltok i ni sporter under Sommer-OL 2004 i Athen. De kom på 36.-plass med to gull- og en sølvmedalje. Friidrettsutøveren Nezha Bidouane var landets flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
OL-resultater på Sports-reference.com Arkivert 31. desember 2008 hos Wayback Machine.
The Alley Cats

The Alley Cats er en amerikansk doo-wop-gruppe som synger i A cappella.
Gruppen ble grunnlagt i 1987, da de to musikerne Mando Fonseca og Royce «The Voice» Reynolds bestemte seg for å starte en a cappella-gruppe sammen. Ytterligere to medlemmer ble med underveis; Todd Dixon og Andre Peek.
Siden den gang har The Alley Cats fremført sin musikk for mange forskjellige målgrupper, både for elever i grunnskolen og på talkshowet The Tonight Show sammen med Jay Leno. Alley Cats har vunnet to priser hos Contemporary A Cappella Society, beste album (The Doo-wop Drive-In Live) og en pris for den beste sangen («What Is Your Name?»).
Mauritania under Sommer-OL 2000

Mauritania under Sommer-OL 2000. To sportsutøvere, en mann og en kvinne fra Mauritania deltok i friidrett under Sommer-OL 2000 i Sydney. Det var femte gangen som Mauritania deltok i et sommer-OL, de vant ikke noen medalje.


== Medaljer ==


== Eksterne lenker ==
Resultater og profilside Arkivert 17. desember 2012 hos Wayback Machine. på sports-reference.com
Mauritania under Sommer-OL 2004

Mauritania under Sommer-OL 2004. To sportsutøvere, en mann og en kvinne fra Mauritania deltok i friidrett under Sommer-OL 2004 i Athen. Det var sjette gangen som Mauritania deltok i et sommer-OL, de vant ingen medaljer.


== Medaljer ==


== Eksterne lenker ==
Resultater og profilside Arkivert 17. desember 2012 hos Wayback Machine. på sports-reference.com
Liste over Norges dronninger

Liste over Norges dronninger er en liste over de kvinnene som har vært dronning – ektefellen til en regjerende konge –  av Norge. I tillegg inneholder den en regjerende dronning; Margrete I. 
Tradisjonelt regnes kongerekken fra Harald Hårfagre og dronningrekken starter derfor med hans ektefeller.
Det er skrevet mye om de norske kongene, men dronningene vet man mindre om. Noen av de første er nærmest navnløse og det lille man vet er basert på sagn og myter. I dronningrekken er det man mange spennende personligheter; og da må Margrete  selvsagt nevnes som den største. 
Helt fra de tidligste dronningene har de blitt valgt ut til giftermål basert på ulike rikspolitiske motiver og kongens ambisjoner. Det går som en rød tråd gjennom hele dronningrekken at de kommer fra andre land enn Norge, de er altså utlendinger.  I den tidligste perioden kom de gjerne fra Danmark og Sverige, senere fra Skottland, landene rundt Østersjøområdet og de tyske områdene. Under personalunionen med Sverige er også Frankrike representert.
Dronningene var et element i den politiske situasjonen og hadde i utgangspunktet ikke selvstendig makt. Det er imidlertid flere eksempler på at enkelte av dem spilte en selvstendig rolle. En av de første var Gunhild Kongemor. En annen er dronning Sofie, som spilte en avgjørende rolle i forbindelse med unionsoppløsningen i 1905.
Det er blitt hevdet at dronning Sonja ble den første dronning med borgerlig bakgrunn, da hun ble dronning i 1991. Dronningrekken viser imidlertid at dette ikke er riktig.
Dronningrekken er også preget av Norges lange historie sammen med Danmark og av personalunionen med Sverige.


== Giftet inn med Hårfagreætten og ladejarlene ==


== Giftet inn med Sverreætten og Folkungaætten ==


== Kalmarunionen ==


== Danmark-Norge (huset Oldenburg) ==


== Personalunion med Sverige ==
Huset Holstein-Gottorp, deretter Bernadotteslekten


== Et selvstendig Norge, 1905- ==
Märtha av Norge, Olav Vs ektefelle, er ikke med i listen over Norges dronninger, ettersom hun døde 5. april 1954. Olav V ble konge 21. september 1957.


== Referanser ==


== Litteratur ==
Nils Petter Thuesen (1991). Norges dronninger gjennom tusen år. Oslo: Tiden Norsk Forlag. ISBN 82-10034-58-8. 


== Eksterne lenker ==
Norske dronninger fra 900-tallet til vår tid, Store norske leksikon
Mexico under Sommer-OL 2000

Mexico under Sommer-OL 2000. Syttiåtte sportsutøvere, femtito menn og tjueseks kvinner fra Mexico deltok i nitten sporter under Sommer-OL 2000 i Sydney. Mexico kom på 40.-plass med en gull, to sølv- og tre bronsemedaljer. Stuperen Fernando Platas var landets flaggbærer under åpningsseremonien. 


== Medaljer ==


== Medaljevinnerne ==


== Eksterne lenker ==
OL-resultater på Sports-reference.com Arkivert 8. desember 2008 hos Wayback Machine.
Mexico under Sommer-OL 2004

Mexico under Sommer-OL 2004. 114 sportsutøvere fra Mexico deltok i tjue sporter under Sommer-OL 2004 i Athen. De kom på 59.-plass med tre sølv- og en bronsemedalje. Stuperen Fernando Platas var landets flaggbærer under åpningsseremonien. 


== Medaljer ==


== Medaljevinnerne ==


== Eksterne lenker ==
OL-resultater på Sports-reference.com Arkivert 8. desember 2008 hos Wayback Machine.
Monaco under Sommer-OL 2000

Monaco under Sommer-OL 2000. Fire mannlige sportsutøvere fra Monaco deltok i fire sporter, judo, skyting, svømming og taekwondo under Sommer-OL 2000 i Sydney. De vant ikke noen medalje.  


== Medaljer ==


== Kilder ==
Monaco under Sommer-OL 2000: Resultater og profilside Arkivert 16. desember 2012 hos Wayback Machine. på sports-reference.com
Monaco under Sommer-OL 2004

Monaco under Sommer-OL 2004. Tre sportsutøvere, to menn og en kvinne fra Monaco deltok i tre sporter, friidrett, skyting og svømming under Sommer-OL 2004 i Athen. De vant ikke noen medalje.  


== Medaljer ==


== Kilder ==
Monaco under Sommer-OL 2004: Resultater og profilside Arkivert 16. desember 2012 hos Wayback Machine. på sports-reference.com